akanisebenzisi ngenhloso ngempela njengesiqhathaniso, kodwa uma lo msebenzi sewenzeka, ukhombisa ukuhlubuka kwesintu njengesiqhathaniso sesimo sokulunga sikankulunkulu. yingoba nenze njengeziqhathaniso okwenze naba nethuba lokwazi isimo semvelo sokulunga kukankulunkulu. kungenxa yokuhlubuka kwenu niye nabhekana nokwahlulelwa nokusolwa, kodwa futhi ngenxa yokuhlubuka kwenu nenze njengeziqhathaniso futhi nathola umusa omkhulu ovele kunkulunkulu. ukuhlubuka kwenu okuyisiqhathaniso sobukhulu nokuhlakanipha kukankulunkulu, futhi kungenxa yakho niye nathola insindiso enkulu, okuyisibusiso esikhulu. yize nithole isijeziso sami ngokuphindaphindiwe, niphinde nathola insindiso enkulu labo abaphambi kwenu abangazange bayithole. lo msebenzi unenjongo enhle ngokumangalisayo kinina. lesi ""siqhathaniso"" siyigugu kakhulu kinina—kungenxa yokwenza njengesiqhathaniso nithole insindiso kanye nomusa. ngabe ukuba yilolu hlobo lwesiqhathaniso akusilo igugu elikhulu? ngabe akunayo injongo enkulu? yingoba nihlala endaweni eyodwa nonkulunkulu, ngoba nihlala naye kuleli zwe elingcolile naze naba isiqhathaniso sakhe futhi nase nithola le nsindiso emangalisa kangaka. ukube akazange abe yinyama, ubani owayeyoba nomusa kini, futhi ubani owayeyoninakekela nina bantu abaphansi? ubani owayenganinakekela? ukuba unkulunkulu osesimweni somuntu ubengasebenzi phakathi kwenu, beniyokwazi nini ukuthola le nsindiso engakaze itholwe muntu ngaphambilini? ukube akazange abe yinyama ukuze aninakekele futhi ahlulele izono zenu, bekungeke yini kube wukuthi ngabe kade nawela ehayidesi? ukube angizange ngibe yinyama ukuze ngizithobe phakathi kwenu, yiliphi ilungelo ebeningaba nalo lokuba isiqhathaniso sesimo sokulunga sikankulunkulu? akusikhona yini ukuthi nenza njengeziqhathaniso ngenxa yokuthi ngibe inyama phakathi kwenu ukuze nikwazi ukuthola le nsindiso enkulu? futhi akusikhona yini ngokuphelele ukuthi kungenxa yokuthi ngibe inyama? ukuba bekungengenxa kankulunkulu osesimweni somuntu ophila phakathi kwenu, ngabe nikwazile yini ukuthola ukuthi niphila esihogweni nisemhlabeni, okubi ngaphezu kwengulube noma inja? ngabe ukwahlulela nokusola enibhekane nakho kungenxa yokuthi niyiqhathaniso zomsebenzi wami enyameni? umsebenzi wokuba yiziqhathaniso unilungele kakhulu nina ngoba unensindiso yokwahlulela kukankulunkulu ngenxa yalokhu. anikuzwa yini ukuthi kuyisibusiso sempilo yenu ukuthi nikwazi ukusebenza njengesiqhathaniso esifanelekayo? konke enikwenzile kuwumsebenzi wokuba yiziqhathaniso, kodwa nithole insindiso ebeningakaze nibe nayo noma ebeningakaze niyicabange ngaphambilini. ukuba yisiqhathaniso kungumsebenzi wenu manje, futhi izibusiso zaphakade enizozithokozela esikhathini esizayo zizoba umklomelo onifanele. insindiso eniyizuzayo ayikhona ukukhanyiseleka noma ulwazi lwesikhashana namuhla, kodwa iyisibusiso esikhulu, ukuqhubeka kwempilo kwaphakade. yize kungenxa yokuba yisiqhathaniso ukuthi niyanqotshwa, kumele nazi ukuthi le nsindiso, lesi sibusiso ngesokuthi nitholakale ngokuphelele; iwukunqoba futhi iyindlela engcono yokukusindisa. ukuba yisiqhathaniso kuyiqiniso, kodwa ngenxa yokuhlubuka kwakho uyisiqhathaniso futhi uthole izibusiso okungekho muntu owake wazithola. namuhla niyabona futhi nizwe, futhi kusasa nizozuza, futhi namukele ngisho nezibusiso ezinkulu. ngakho ukuba yilolu hlobo lwesiqhathaniso akuyinto eyigugu kakhulu? umsebenzi wokunqoba uthela izithelo ngenxa yokuqhathaniswa nokuhlubuka kwenu, okuwukuthi, uvuthwandaba lokusola nokujezisa kwesibili ukwenza ukungcola kanye nokuhlubuka kwenu kube yiziqhathaniso ukuze nibone isimo sikankulunkulu sokulunga. uma seniphinda nilalela ekusolweni nokwahlulelwa kwesibili, isimo sakhe esiphelele sokulunga sizobonakaliswa kini. okuwukuthi, lapho ukwenziwa kini komsebenzi wokunqoba sekuqediwe kuyoba yilapho senifeze khona umsebenzi wenu wokuba yiziqhathaniso. akukhona ukuninika igama ngenhloso, kodwa kuwukuqeda umsebenzi wokuqala wokunqoba ngeqhaza lenu lokuba abenzi bomsebenzi, ukuveza ukulunga kukankulunkulu, kwesimo esingacasuleki. ngenxa yokwenza kwenu njengesiqhathaniso, ngokuhlubuka kwenu njengesiqhathaniso, umphumela womsebenzi wesibili wokunqoba usutholakele. isimo sokulunga sakhe esingembulwanga ngokugcwele kini ekuqaleni manje sesivulelwe nina ukuze nikwazi ukubona isimo sakhe sokulunga esiphelele, nibone konke ayikho, okuwukuhlakanipha nokumangalisa komsebenzi wakhe, ubungcwele nokuhlanzeka kwakhe. lezi zithelo zomsebenzi wakhe zitholakale ngezikhathi zokunqoba ezahlukene kanye nokwahlulela kwamazinga ehlukene. ngenkathi ukwahlulela kwakhe kufinyelela ovuthwandabeni, kungale nkathi ekwazi khona ukudalula isimo sokuhlubuka sabantu futhi yilapho ekwazi khona ukuthola umphumela womsebenzi wokunqoba. sonke isimo sakhe sokulunga sembulwa yilolu hlobo lomsebenzi wokunqoba. umsebenzi wokunqoba wehlukaniswe ngezinyathelo ezimbili ezenziwa ngezikhathi ezahlukene futhi ezisemazingeni ahlukene. futhi, ngokusobala, imiphumela etholakalayo nayo ayifani; okuwukuthi, izinga lokulalela kwabantu liya ngokuya lijula. kusukela kuleli qophelo kuya phambili sekuzogcina sekwenzeka ukuthi kulethwe abantu endleleni eyiyo ukuze bapheleliswe. emuva kokuba wonke umsebenzi wokunqoba usuqediwe (uma ukwahlulela kwesibili sekuthole imiphumela yokugcina) unkulunkulu ekugcineni ngeke esahlulela isintu, kodwa uzosenza singene endleleni eyiyo yokuphila. lokhu kungenxa yokuthi ukwahlulela kumela ukunqoba, futhi indlela yokunqoba ukwahlulela kanye nokusola.